CELEX: 62020TB0032
Language: hr
Date: 2020-11-19 00:00:00
Title: Predmet T-32/20: Rješenje Općeg suda od 19. studenoga 2020. – Buxadé Villalba i dr./Parlament („Tužba za poništenje – Institucionalno pravo – Zastupnik u Parlamentu – Priznanje Parlamenta izbora dvaju španjolskih kandidata za zastupnike u Europskom parlamentu – Aktivna procesna legitimacija troje drugih zastupnika u Europskom parlamentu – Nepostojanje izravnog utjecaja – Zahtjev za deklaratornu presudu – Tužba koja je djelomično nedopuštena, a djelomično podnesena sudu koji je očito nenadležan za njeno razmatranje”)

18.1.2021   
            
            
               HR
            
            
               Službeni list Europske unije
            
            
               C 19/49
            
         
      Rješenje Općeg suda od 19. studenoga 2020. – Buxadé Villalba i dr./Parlament
      (Predmet T-32/20) (1)
      
      („Tužba za poništenje - Institucionalno pravo - Zastupnik u Parlamentu - Priznanje Parlamenta izbora dvaju španjolskih kandidata za zastupnike u Europskom parlamentu - Aktivna procesna legitimacija troje drugih zastupnika u Europskom parlamentu - Nepostojanje izravnog utjecaja - Zahtjev za deklaratornu presudu - Tužba koja je djelomično nedopuštena, a djelomično podnesena sudu koji je očito nenadležan za njeno razmatranje”)
      (2021/C 19/53)
      Jezik postupka: španjolski
      
         Stranke
      
      
         Tužitelji: Jorge Buxadé Villalba (Madrid, Španjolska) María Esperanza Araceli Aguilar Pinar (Madrid), Hermann Tertsch Del Valle-Lersundi (Madrid) (zastupnik: M. Castro Fuertes, odvjetnica)
      
         Tuženik: Europski parlament (zastupnici: N. Görlitz i C. Burgos, agenti)
      
         Predmet
      
      Zahtjev na temelju članka 263. UFEU-a kojom se traži poništenje priznanja Europskog parlamenta izbora Carlesa Puigdemonta i Casamajóa i Antonia Comína i Oliveresa, za zastupnike u Europskom parlamentu, koje je predsjednik Parlamenta proglasio na plenarnoj sjednici od 13. siječnja 2020.
      
         Izreka
      
      
                  1.
               
               
                  Tužba se odbacuje kao djelomično nedopuštena, a djelomično podnesena sudu koji je je očito nenadležan za njeno razmatranje.
               
            
                  2.
               
               
                  Obustavlja se postupak odlučivanja o zahtjevima za intervenciju Kraljevine Španjolske i Carlesa Puigdemonta i Casamajóa, te Antonia Comína i Oliveresa.
               
            
                  3.
               
               
                  Jorgeu Buxadéu Villalbi i Hermannu Tertschu Del Valle-Lersundiu, te Maríi Esperanzi Araceli Aguilar Pinar nalaže se snošenje vlastitih troškova i troškova Europskog parlamenta.
               
            
                  4.
               
               
                  Kraljevina Španjolska, Carles Puigdemont i Casamajó i Antonio Comín i Oliveres snose troškove vezane za njihove zahtjeve za intervenciju.
               
            
         (1)  SL C 77, 9. 3. 2020.